Willem-Alexander vun Holland

De Willem-Alexander vu Holland, gebuer de 27. Abrëll 1967 zu Utrecht als Willem Alexander Claus George Ferdinand van Oranje-Nassau, Prënz vun Oranien, Prënz vun Oranien-Nassau, Här vun Amsberg, ass zanter dem 30. Abrëll 2013 Kinnek vun Holland. Hien ass den eelste Jong vum Prënz Claus von Amsberg an der Kinnigin Beatrix, déi zu senge Gonschten ofgedankt huet.Koningin kondigt aftreden aan, Pressecommuniqué vum hollännesche Konnekshaus, 28. Januar 2013

De Willem-Alexander ass, zesumme mat senge klenge Bridder Johan Friso a Constantijn bis 1981 um Schlass Drakensteyn zu Baarn opgewuess, duerno, wéi seng Mamm bis Kinnigin war, am Schlass Huis ten Bosch zu Den Haag.De Prins van Oranje: Jeugd. op koninklijkhuis.nl Zu Baarn an zu Den Haag goung hien an d'Primärschoul an an de Lycée; seng Première huet hien 1985 um Atlantic College zu Llantwit Major a Wales, gemaach.

No enger militärescher Ausbildung huet de Willem-Alexander vun 1987 bis 1993 op der Universitéit Leiden Geschicht studéiert.De Prins van Oranje. Studie op koninklijkhuis.nl

Duerno huet hie Formatioune bei der hollännescher Loftarméi a bei der Buedemarméi gemaach. Hien ass Reserve-Flottenanmiral vun der Kinneklecher Marinn, Brigadegenerol vun der Reserv vum Kinnekleche Militär, Brigadegenerol vun der Reserv vun der Loftarméi a war bis zu sengem Amtsuntrëtt als Kinnek Adjutant vun der Kinnigin.

Vun 2006 bis 2013 war hie President vum UN-Conseilsgremium fir Waasser a Gesondheet.De Prins van Oranje. Aandachtsgebieden op koninklijkhuis.nl Hie war weiderhin, bis e Kinnek war, Member vum hollännesche Staatsrot.De Prins van Oranje. Werkzaamheden op koninklijkhuis.nl

Den éischten Auslandsbesuch als Monarch huet hien op Lëtzebuerg gemaach."König Willem-Alexander und Königin Máxima zu Besuch in Luxemburg", wort.lu, 31. Mäerz 2013.

De Willem-Alexander ass mat der Máxima Zorreguieta bestuet, enger Argentinierin mat baskeschen, spueneschen an italieeneschen Originnen. D'Bestietnes hat fir Diskussioune gesuergt, well der Máxima hire Papp, de Jorge Zorreguieta, Member vum Videla-Regime, enger Militärdiktatur, war, déi an Argentinie vun 1976 bis 1983 regéiert huet. 
Si hunn zesummen dräi Duechteren: 
 Catharina-Amalia Beatrix Carmen Victoria, gebuer de 7. Dezember 2003 zu Den Haag;
 Alexia Juliana Marcela Laurentien, gebuer de 26. Juni 2005 zu Den Haag; 
 Ariane Wilhelmina Máxima Ines, gebuer den 10. Abrëll 2007 zu Den Haag. Den Ierfgroussherzog Guillaume vu Lëtzebuerg ass hire Pätter.

 Um Spaweck 

 CV um Site vum Hollännesche Kinnekshaus: Jeugd, Studie, Huwelijk en gezin, Werkzaamheden, Aandachtsgebieden, Lijst van functies

Kategorie:Kinneke vun Holland
Kategorie:Gebuer 1967
Kategorie:Grand-croix de l'ordre national du Mérite
Kategorie:Sonderstufe des Grosskreuzes vum Bundesverdienstkreuz
Kategorie:Grand-Croix vum Ordre de la Couronne